Minduli-Lasandi/SinhaLegal huggingface dataset:
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2013 අංක 4 දරන ලංකා ශාන්ත ජෝසප්
සොහොයුරන්ගේ සංගමය
(සංශෝධන) පනත

[සහතිකය සටහන් කළේ 2013 පෙබරවාරි මස 21 වන දින]
ආණ්ඩුවේ නියමය පරිදි මුද්‍රණය කරන ලදී.
2013 පෙබරවාරි මස 22 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2013 අංක 4 දරන ලංකා ශාන්ත ජෝසප්
සොහොයුරන්ගේ සංගමය (සංශෝධන) පනත

(301 වන අධිකාරය වූ ) ශ්‍රී ලංකා ශාන්ත ජෝසප්
සොහොයුරන්ගේ සංගමය ආඥාපනත සංශෝධනය කිරීම
සඳහා වූ පනතකි.

ශ්‍රී ලංකා ශාන්ත ජෝසප් සොහොයුරන්ගේ සංගමය 1942 අංක 59
දරන ශ්‍රී ලංකා ශාන්ත ජෝසප් සොහොයුරන්ගේ සංගමය ආඥා
පනත මගින් සංස්ථාගත කරනු ලැබූ හෙයින් ද :
ශ්‍රී ලංකා ශාන්ත ජෝසප් සොහොයුරන්ගේ සංගමය, එහි නාමය
“ශ්‍රී ලංකාවේ දයාවේ සොහොයුරන්ගේ සංගමය” යනුවෙන් වෙනස්
කිරීමට දැන් අදහස් කරන හෙයින් ද :

එකී නාමය වෙනස් කිරීම බලාත්මක කිරීම සඳහා එම ආඥාපනත
සංශෝධනය කිරීමට ශ්‍රී ලංකා ශාන්ත ජෝසප් සොහොයුරන්ගේ
සංගමය දැන් ඉල්ලුම්කර ඇති හෙයින් සහ එම ඉල්ලීම ප්‍රදානය
කිරීම යෝග්‍ය වන හෙයින් ද :

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2013 අංක 4 දරන ලංකා ශාන්ත ජෝසප්
සොහොයුරන්ගේ සංගමය (සංශෝධන) පනත යනුවෙන් හඳුන්වනු
ලැබේ.

2. (301 වන අධිකාරය වූ) ශ්‍රී ලංකා ශාන්ත ජෝසප්
සොහොයුරන්ගේ සංගමය ආඥාපනතේ දීර්ඝ නාමයේ හැර
එකී ආඥාපනත යටතේ සාදන ලද හෝ නිකුත් කරන ලද යම්
රීතියක, දැන්වීමක හෝ වෙනත් ලේඛනයක (එම නාමයෙන් හෝ
“ශ්‍රී ලංකා ශාන්ත ජෝසප් සොහොයුරන්” යන කෙටි යෙදුමෙන්)
ශ්‍රී ලංකා ශාන්ත ජෝසප් සොහොයුරන්ගේ සංගමය සඳහන් කරනු
ලැබ ඇති සෑම අවස්ථාවක, පද සම්බන්ධයෙන් අන්‍යාර්ථයක් අවශ්‍ය
වන්නේ නම් මිස, “ශ්‍රී ලංකා ශාන්ත ජෝසප් සොහොයුරන්ගේ
සංගමය” යන යෙදුම සහ “ශ්‍රී ලංකා ශාන්ත ජෝසප් සොහොයුරන්”
යන යෙදුම වෙනුවට “ශ්‍රී ලංකා දයාවේ සොහොයුරන්ගේ සංගමය”
සහ “ශ්‍රී ලංකා දයාවේ සොහොයුරන්” යන යෙදුම් ආදේශ කරනු
ලැබිය යුතු ය.

(1) “ශ්‍රී ලංකා ශාන්ත ජෝසප් සොහොයුරන්ගේ සංගමය”
විසින් හෝ එහි වාසියට මේ පනත ක්‍රියාත්මක වීම ආරම්භවීමේ
දිනයට පෙරාතුවම සාදන ලද, නිකුත් කරන ලද හෝ ලියා අත්සන්
කරන ලද කවර හෝ සියලුම කොන්ත්‍රාත්, ගිවිසුම්, සහතික හෝ
වෙනත් සාධන පත්‍ර හෝ ලේඛන, මේ පනත ක්‍රියාත්මක වීම ආරම්භ
වන දිනයේ දී හෝ එදිනට පසුව, “ශ්‍රී ලංකා දයාවේ සොහොයුරන්ගේ
සංගමය” විසින් හෝ එහි වාසියට සාදන ලද, නිකුත් කරන ලද
හෝ ලියා අත්සන් කරන ලද ලෙසට සලකනු ලැබිය යුතු ය.

(2) “ශ්‍රී ලංකා ශාන්ත ජෝසප් සොහොයුරන්ගේ සංගමය” විසින්
හෝ එයට එරෙහිව පවරනු ලැබ, මේ පනත ක්‍රියාත්මක වීම ආරම්භ
වන දිනයට පෙරාතුව ම වූ දිනයේ දී විභාග වෙමින් පවතින
සියලුම සිවිල් නඩු, නඩුකර, අභියාචන සහ වෙනත් නඩු කටයුතු
නතරවීම හෝ පවත්වාගෙන යාම නතර කිරීම නොවිය යුතු අතර,
ඒවා “ශ්‍රී ලංකා දයාවේ සොහොයුරන්ගේ සංගමය” විසින් හෝ
එයට එරෙහිව දිගටම පවත්වාගෙන යාම හෝ බලාත්මක කිරීම
කරනු ලැබිය හැකිය.

(3) මේ පනත ක්‍රියාත්මක වීම ආරම්භ වන දිනයට පෙරාතුව ම
දිනයේ දී (1) වන උපවගන්තියේ සඳහන් අයිතිවාසිකම්, බැරකම් සහ
බැඳීම් හැර “ශ්‍රී ලංකා ශාන්ත ජෝසප් සොහොයුරන්ගේ සංගමයේ”
සියලුම අයිතිවාසිකම්, බැඳීම් සහ වගකීම්, “ශ්‍රී ලංකා දයාවේ
සොහොයුරන්ගේ සංගමයේ” අයිතිවාසිකම්, බැඳීම් සහ වගකීම් ලෙස
සලකනු ලැබිය යුතු ය.

4. මෙම පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2013 අංක 9 දරන රේගු (සංශෝධන) පනත
[සහතිකය සටහන් කළේ 2013 මාර්තු මස 22 වන දින]
ආණ්ඩුවේ නියමය පරිදි මුද්‍රණය කරන ලදී.
2013 මාර්තු මස 22 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන්
පළ කරන ලදී.

2013 අංක 9 දරන රේගු (සංශෝධන) පනත
(235 වන අධිකාරය වූ) රේගු ආඥාපනත සංශෝධනය
කිරීම සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:-
1. මේ පනත 2013 අංක 9 දරන රේගු (සංශෝධන) පනත
යනුවෙන් හඳුන්වනු ලැබේ:—

2. (මෙහි මින්මතු "ප්‍රධාන ප්‍රඥප්තිය” යනුවෙන් සඳහන් කරනු
ලබන) (235 වන අධිකාරය වූ) රේගු ආඥා පනතේ 10 වන වගන්තියේ
(1) වන උප වගන්තියට ඉක්බිතිව ම පහත දැක්වෙන අලුත් උප
වගන්ති ආදේශ කිරීමෙන් එම වගන්තිය මෙයින් සංශෝධනය කරනු
ලැබේ:—

“(1අ) ශ්‍රී ලංකාවට ආනයනය කරන ලද හෝ ශ්‍රී ලංකාවෙන්
අපනයනය කරන ලද භාණ්ඩයක් මත රේගු බදු පැනවීමට
අදාළව හෝ එකී භාණ්ඩ රේගු බද්දෙන් නිදහස් කිරීමට අදාළව
හෝ එකී භාණ්ඩ මත හෝ භාණ්ඩ පිළිබඳ පැහැදිලි කිරීම්
හෝ විස්තර මත රේගු බදු ගෙවීම හා සම්බන්ධ
කොන්දේසියකට හෝ ව්‍යතිරේකයකට අදාළව යම් ආරවුලක්
ඇති වන අවස්ථාවක දී අවස්ථාවෝචිත පරිදි එම භාණ්ඩවල
ආනයනකරු විසින් හෝ අපනයනකරු විසින් වහාම තීරණය
කිරීම සඳහා රේගු අධ්‍යක්ෂ ජනරාල්වරයා වෙත ඉල්ලීමක්
ඉදිරිපත් කළ හැකි ය.

(1ආ) අධ්‍යක්ෂ ජනරාල්වරයා විසින් එකී ඉල්ලීම ලැබුණු
දින සිට දින අනූවක් ඇතුළත (1අ) වගන්තිය යටතේ තමා
වෙත යොමු කරන ලද ආරවුල පිළිබඳ තීරණය කළ යුතු ය.

(1ඇ) (අ) අවස්ථාවෝචිත පරිදි ආනයනකරු හෝ
අපනයනකරු වෙත (1ආ) වගන්තියේ නිශ්චිතව දැක්වෙන
කාලසීමාව ඇතුළත තීරණය දැනුම් දීමට අධ්‍යක්ෂ
ජනරාල්වරයා අපොහොසත් වන අවස්ථාවක; හෝ
(ආ) එවැනි තීරණයකින් අතෘප්තියට පත් යම් තැනැත්තකු
විසින් —

අවස්ථාවෝචිත පරිදි 1 (ආ) උප වගන්තියේ නිශ්චිතව දැක්වෙන
කාලසීමාව අවසන් වීමේ දින සිට හෝ එකී තීරණය ලැබීමේ දින
සිට දින තිහක් ඇතුළත 2011 අංක 23 දරන බදු අභියාචනා කොමිෂන්
සභාව පනතේ විධිවිධාන යටතේ පිහිටුවනු ලැබූ බදු අභියාචනා
කොමිෂන් සභාව වෙත අභියාචනය කරනු ලැබිය හැකි ය.”.

3. මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇති වුවහොත් එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2013 අංක 6 දරන ආර්ථික සේවා ගාස්තු
(සංශෝධන) පනත
[සහතිකය සටහන් කළේ 2013 මාර්තු මස 22 වන දින]
ආණ්ඩුවේ නියමය පරිදි මුද්‍රණය කරන ලදී.

2013 මාර්තු මස 22 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2013 අංක 6 දරන ආර්ථික සේවා ගාස්තු
(සංශෝධන) පනත
2006 අංක 13 දරන ආර්ථික සේවා ගාස්තු පනත සංශෝධනය
කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2013 අංක 6 දරන ආර්ථික සේවා ගාස්තු
(සංශෝධන) පනත යනුවෙන් හඳුන්වනු ලබන අතර 2013 අප්‍රේල් ක්‍රියාත්මක වීමේ
මස 1 වන දින සිට ක්‍රියාත්මක විය යුතු ය.

2. 2012 අංක 11 දරන පනත මගින් අවසන්වරට සංශෝධිත
(මෙහි මින් මතු "ප්‍රධාන ප්‍රඥප්තිය” යනුවෙන් සඳහන් කරනු ලබන)
2006 අංක 13 දරන ආර්ථික සේවා ගාස්තු පනතේ 2 වන වගන්තියේ
(3) වන උපවගන්තිය පහත දැක්වෙන පරිදි මෙයින් සංශෝධනය
කරනු ලැබේ:—

(1) එකී උපවගන්තියේ (අ) ඡේදයෙහි අතුරු විධානයේ "එම
කාර්තුව සඳහා අදාළ පිරිවැටුම” යන වචන වෙනුවට
“යම් පිරිවැටුමකින් ලැබෙන ලාභය ආදායම් බද්දෙන්
නිදහස් කර ඇද්ද, එකී පිරිවැටුම හැර එම කාර්තුව සඳහා
අදාළ පිරිවැටුම” යන වචන ආදේශ කිරීමෙන්;

(2) (ආ) ඡේදයේ (අ) අනුඡේදයේ (ix) අයිතමයේ "භාණ්ඩ
විකිණීමෙන් උපචිත මුදල්; සහ” යන වචන වෙනුවට
"භාණ්ඩ විකිණීමෙන් උපචිත මුදල්;” යන වචන ආදේශ
කිරීමෙන්; සහ

(3) (ආ) ඡේදයේ (අ) අනුඡේදයේ (ix) වන අයිතමයට
ඉක්බිතිව ම පහත දැක්වෙන අලුත් අයිතමයන් එකතු
කිරීමෙන් :—
"(x) ආණ්ඩුව වෙනුවෙන් යම් රාජ්‍ය සංස්ථාවක් විසින්
නොමිලයේ යම් සේවාවක් සැපයීම සඳහා ඒකාබද්ධ
අරමුදලින් පාර්ලිමේන්තුව විසින් සම්මත කරනු ලබන
අරමුදල් හෝ ශ්‍රී ලංකාවේ ආණ්ඩුව විසින් සලස්වා දෙනු
ලබන යම් ණය මුදලක්; සහ

(xi) යම් කාබනික පොහොර නිෂ්පාදකයකු විසින් එම
නිශ්පාදනය විකිණීමෙන් ලැබෙන මුදල්; සහ”.

3. 2011 අංක 11 දරන පනත මගින් අවසන්වරට සංශෝධිත
ප්‍රධාන ප්‍රඥප්තියේ 13 වන වගන්තියේ "තැනැත්තා” යන යෙදුමේ
අර්ථ නිරූපණය පහත දැක්වෙන පරිදි මෙයින් සංශෝධනය කරනු
ලැබේ:—
(1) එහි (ඊ) ඡේදයේ "ඒකක භාරයක් හෝ අන්‍යොන්‍ය
අරමුදලක්;” යන වචන වෙනුවට "ඒකක භාරයක් හෝ
අන්‍යොන්‍ය අරමුදලක්; සහ” යන වචන ආදේශ කිරීමෙන්;

(2)එහි (ඊ) ඡේදයට ඉක්බිතිව ම පහත දැක්වෙන අලුත්
ඡේදය එකතු කිරීමෙන්:—

4. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2013 අංක 7 දරන සුරාබදු
(සංශෝධන) පනත

[සහතිකය සටහන් කළේ 2013 මාර්තු මස 22 වන දින]
ආණ්ඩුවේ නියමය පරිදි මුද්‍රණය කරන ලදී.
2013 මාර්තු මස 22 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2013 අංක 7 දරන සුරාබදු
(සංශෝධන) පනත
(52 වන අධිකාරය වූ) සුරාබදු ආඥාපනත සංශෝධනය කිරීම
සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2013 අංක 7 දරන සුරාබදු (සංශෝධන) පනත
යනුවෙන් හඳුන්වනු ලබන අතර එය 2012 නොවැම්බර් මස 08 වන
දින සිට ක්‍රියාත්මක වූ ලෙස සලකනු ලැබිය යුතු ය.

2. 2011 අංක 20 දරන පනත මගින් අවසන්වරට සංශෝධිත
(52 වන අධිකාරය වූ) සුරාබදු ආඥා පනතේ 15 වන වගන්තිය පහත
දැක්වෙන පරිදි මෙයින් තවදුරටත් සංශෝධනය කරනු ලැබේ:—

(1) එහි (ආ) ඡේදයේ “කිතුල් ගස් සහ” යන වචන වෙනුවට
“කිතුල් ගස්, පොල් ගස් සහ” යන වචන ආදේශ
කිරීමෙන්; සහ
(2) එහි (ඇ) ඡේදයේ “කිතුල් ගස් සහ” යන වචන වෙනුවට
“කිතුල් ගස්, පොල් ගස් සහ” යන වචන ආදේශ
කිරීමෙන්.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2013 අංක 5 දරන වරාය සහ ගුවන් තොටුපල
සංවර්ධන බදු (සංශෝධන) පනත

[සහතිකය සටහන් කළේ 2013 මාර්තු මස 22 වැනි දින]
ආණ්ඩුවේ නියමය පරිදි මුද්‍රණය කරන ලදී.
2013 මාර්තු මස 22 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2013 අංක 5 දරන වරාය සහ ගුවන් තොටුපල
සංවර්ධන බදු (සංශෝධන) පනත
2011 අංක 18 දරන වරාය සහ ගුවන් තොටුපල සංවර්ධන බදු
පනත සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2013 අංක 5 දරන වරාය සහ ගුවන් තොටුපල
සංවර්ධන බදු (සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු "ප්‍රධාන ප්‍රඥප්තිය” යනුවෙන් සඳහන් කරනු
ලබන) 2011 අංක 18 දරන වරාය සහ ගුවන් තොටුපල සංවර්ධන
බදු පනතේ 3 වන වගන්තියේ (2) වන උපවගන්තියේ (අ) සහ (ආ)
යන ඡේද ඉවත් කර ඒ වෙනුවට පහත දැක්වෙන අලුත් ඡේද
ආදේශ කිරීමෙන් එම වගන්තිය මෙයින් සංශෝධනය කරනු
ලැබේ :—

"(අ) පිරිසැකසුම් කොට ප්‍රති අපනයනය කිරීමේ කාර්යය සඳහා ;
(ආ) අපනයනය කිරීම සඳහා භාණ්ඩ නිෂ්පාදනය කිරීම
සම්බන්ධයෙන් අමු ද්‍රව්‍යයක් වශයෙන් භාවිත කිරීම
සඳහා ; හෝ

(ඇ) ශ්‍රී ලංකාව තුළ හෝ ඉන් පිටත සිදු කරනු ලබන ඛනිජ
තෙල් මෙහෙයුම්වල දී භාවිත කිරීම සඳහා බන්ධිත
පහසුකමක ඇති උපකරණ, මෙවලම්, ද්‍රව්‍ය, පාරිභෝගික
ද්‍රව්‍ය වන අවස්ථාවෝචිත පරිදි, ගබඩා කිරීම, සකස් කිරීම,
අලුත්වැඩියා කිරීම, සේවා කිරීම හෝ අපනයනය කිරීම
සඳහා,

ශ්‍රී ලංකාවට ආනයනය කරනු ලබන යම් භාණ්ඩයක
පිරිවැය, රක්ෂණය සහ නැව් ගාස්තු සම්බන්ධයෙන් කිසිදු
බද්දක් අය කරනු නොලැබිය යුතුය.
(ඇ) ඡේදයේ කාර්ය සඳහා "ඛනිජතෙල් මෙහෙයුම්”
යන්නට 2003 අංක 26 දරන ඛනිජතෙල් සම්පත් පනත
යටතේ ඊට ලබා දී ඇති අර්ථය ම තිබිය යුතු ය.”.

3. ප්‍රධාන ප්‍රඥප්තියේ 16 වන වගන්තිය මෙයින් ඉවත් කරනු
ලබන අතර ඒ වෙනුවට පහත දැක්වෙන වගන්තිය ආදේශ කරනු
ලැබේ :—

16. (1) වරාය සහ ගුවන් තොටුපල සංවර්ධන
බද්ද ගෙවීමට අදාළව 2002 අංක 11 දරන මුදල්
පනතේ 1 වන කොටසේ විධිවිධාන 2011 ජනවාරි
මස 1 වන දින හෝ ඉන් පසුව, ශ්‍රී ලංකාවෙන් පිටත
දී ආරම්භ වන සහ ශ්‍රී ලංකාවට ආනයනය කරන
කිසිදු භාණ්ඩයකට අදාළ නොවිය යුතු ය.

(2) (1) වන උපවගන්තියේ විධිවිධානවල කුමක්
සඳහන් වුව ද—
(අ) වරාය සහ ගුවන් තොටුපල සංවර්ධන බදු
ගෙවීමෙන් යම් නිශ්චිතව සඳහන් කර ඇති
භාණ්ඩ නිදහස් කරමින් ; සහ
(ආ) අනුග්‍රාහක අනුප්‍රමාණයක් අය කල යුතු බවට
සහ පැනවිය යුතු බවට නිශ්චිතව දක්වමින්,

2 වන වගන්තිය යටතේ සාදනු ලැබු සහ 2011
ජනවාරි මස 1 වන දිනට පෙර ගැසට් පත්‍රයේ පළ
කරනු ලැබුවා වූ ද, සෑම නියමයක් ම, 2011 අංක 18
දරන වරාය සහ ගුවන් තොටුපල සංවර්ධන බදු
පනතේ 3 වන වගන්තිය යටතේ කරනු ලැබූ නියමයක්
ලෙස සලකනු ලැබිය යුතු අතර එම නියමය අඛණ්ඩව
බලපවත්වනු ලැබිය යුතු ය.”.

4. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2013 අංක 10 දරන නැවත පදිංචි කරවීමේ
අධිකාරිය (සංශෝධන) පනත

[සහතිකය සටහන් කළේ 2013 මාර්තු මස 28 වන දින]
ආණ්ඩුවේ නියමය පරිදි මුද්‍රණය කරන ලදී.
2013 මාර්තු මස 28 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2013 අංක 10 දරන නැවත පදිංචි කරවීමේ
අධිකාරිය (සංශෝධන) පනත
2007 අංක 09 දරන නැවත පදිංචි කරවීමේ අධිකාරිය
පනත සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2013 අංක 10 දරන නැවත පදිංචි කරවීමේ
අධිකාරිය (සංශෝධන) පනත යනුවෙන් හඳුන්වනු ලැබේ.
2. 2007 අංක 09 දරන නැවත පදිංචි කරවීමේ අධිකාරිය පනතේ
32 වන වගන්තිය පහත දැක්වෙන පරිදි මෙයින් සංශෝධනය කරනු
ලැබේ:—

(1) “අවුරුදු හයක” යන වචන වෙනුවට “අවුරුදු නවයක”
යන වචන ආදේශ කිරීමෙන්; සහ
(2)
එම වගන්තියේ පැති සටහන්හි “අවුරුදු හයක” යන වචන
වෙනුවට “අවුරුදු නවයක” යන වචන ආදේශ කිරීමෙන්.
3. මෙම පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2013 අංක 15 දරන මූල්‍ය කළමනාකරණ
(වගකීම) (සංශෝධන) පනත

[සහතිකය සටහන් කළේ 2013 අප්‍රේල් මස 23 වන දින]
ආණ්ඩුවේ නියමය පරිදි මුද්‍රණය කරන ලදී.
2013 අප්‍රේල් මස 26 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2013 අංක 15 දරන මූල්‍ය කළමනාකරණ
(වගකීම) (සංශෝධන) පනත

2003 අංක 3 දරන මූල්‍ය කළමනාකරණ (වගකීම) පනත
සංශෝධනය කිරීම සඳහා වූ පනතකි
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2013 අංක 15 දරන මූල්‍ය කළමනාකරණ (වගකීම)
(සංශෝධන) පනත යනුවෙන් හඳුන්වනු ලබන අතර, එකී පනත
2013 ජනවාරි මස 1 වන දින සිට ක්‍රියාත්මක ලෙස සලකනු
ලැබිය යුතු ය.

2. 2003 අංක 3 දරන මූල්‍ය කළමනාකරණ (වගකීම) පනතේ 3
වන වගන්තිය පහත දැක්වෙන පරිදි මෙයින් සංශෝධනය කරනු
ලැබේ :—
(අ) එම වගන්තියේ (ඉ) ඡේදයේ “4.5%” යන ඉලක්කම් ඉවත්
කර ඒ වෙනුවට “7%” යන ඉලක්කම් ආදේශ කිරීමෙන් ;
සහ

(ආ) එම වගන්තියේ (ඊ) ඡේදයේ “2006 ජනවාරි මස 1 වන
දිනයෙන්”, “සියයට අසූපහක්”සහ “2013 ජනවාරි මස 1
වන දිනයෙන්” යන ඉලක්කම් සහ වචන ඉවත් කර ඒ
වෙනුවට පිළිවෙලින් “2013 ජනවාරි මස 1 වන දිනයෙන්”,
“සියයට අසූවක්” සහ “2020 ජනවාරි මස 1 වන
දිනයෙන්” යන ඉලක්කම් සහ වචන ආදේශ කිරීමෙන්.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2013 අංක 13 දරන නොතාරිස්
(සංශෝධන) පනත

[සහතිකය සටහන් කළේ 2013 අප්‍රේල් මස 23 වන දින]
ආණ්ඩුවේ නියමය පරිදි මුද්‍රණය කරන ලදී.
2013 අප්‍රේල් මස 26 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන්
පළ කරන ලදී.

2013 අංක 13 දරන නොතාරිස් (සංශෝධන) පනත

(107 වන අධිකාරය වූ) නොතාරිස් ආඥාපනත
සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—

1. මේ පනත 2013 අංක 13 දරන නොතාරිස් (සංශෝධන)
පනත යනුවෙන් හඳුන්වනු ලබන අතර, 2013 ජනවාරි මස 1 වන
දින සිට ක්‍රියාත්මක වන ලෙස සලකනු ලැබිය යුතු ය.

2. (මෙහි මින්මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) (107 වන අධිකාරය වූ) නොතාරිස් ආඥාපනතේ 27 වන
වගන්තියේ 3 වන උපවගන්තියේ “අතර රුපියල් දහයක මුද්දර
ගාස්තුවක් ද දැරිය යුතු ය;" යන වචන වෙනුවට “අතර රුපියල්
දහසක මුදල් ප්‍රමාණයක් හෝ අමාත්‍යවරයා විසින්, කලින් කල,
නියම කරනු ලබන වෙනත් යම් මුදලක් ගෙවිය යුතු ය;” යන වචන
ආදේශ කිරීමෙන් එම වගන්තිය මෙයින් සංශෝධනය කරනු ලැබේ.

3. ප්‍රධාන ප්‍රඥප්තියේ දෙවන උපලේඛනයේ ඈ ආකෘතියේ
“මුද්දර ගසන ලද සහතිකයට” යන වචන වෙනුවට “සහතිකයට”
යන වචනය ආදේශ කිරීමෙන් එම ආකෘතිය මෙයින් සංශෝධනය
කරනු ලැබේ.

4. 2013 – ජනවාරි මස 1 වන දිනයෙන් ආරම්භව
කථානායකවරයාගේ සහතිකය ඔහුගේ අත්සන ඇතිව සටහන් කරනු
ලබන්නා වූ දිනයෙන් අවසන් වන කාලය දක්වා යම් ගාස්තුවක්
අයකිරීම සඳහා හෝ එකතු කිරීම සඳහා මේ පනත මගින් බලය දී
ඇති යම් කාර්යයක් සඳහා රෙජිස්ට්‍රාර්-ජනරාල්වරයා විසින් හෝ
ඔහු වෙනුවෙන් නැතහොත් මේ පනත යටතේ බලය පවරන ලද
යම් තැනැත්තකු විසින් අයකරනු ලබන හෝ එකතු කරනු ලබන
යම් ගාස්තු රෙජිස්ට්‍රාර්-ජනරාල්වරයා විසින් හෝ මේ පනත යටතේ
බලය පවරන ලද වෙනත් යම් තැනැත්තකු විසින් වලංගු ලෙස අය
කරනු ලැබ හෝ එකතු කර ඇති ලෙස සලකනු ලැබිය යුතු ය:

එසේ වුව ද, ඉහත කී විධිවිධාන, ඉහත කී කාලසීමාව තුළ දී
අයකරනු ලබන හෝ එකතු කරනු ලබන ගාස්තු සම්බන්ධයෙන් යම්
අධිකරණයක් විසින් කරනු ලබන තීරණයකට හෝ නියමයකට
නැතිනම් යම් අධිකරණයක විභාග වෙමින් පවත්නා නඩු කටයුතු
සඳහා බලනොපෑ යුතු ය.

5. මෙම පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2013 අංක 16 දරන ක්‍රමෝපාය සංවර්ධන
ව්‍යාපෘති (සංශෝධන) පනත

[සහතිකය සටහන් කළේ 2013 අප්‍රේල් මස 23 වන දින]
ආණ්ඩුවේ නියමය පරිදි මුද්‍රණය කරන ලදී.
2013 අප්‍රේල් මස 26 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2013 අංක 16 දරන ක්‍රමෝපාය සංවර්ධන ව්‍යාපෘති
(සංශෝධන) පනත
2008 අංක 14 දරන ක්‍රමෝපාය සංවර්ධන ව්‍යාපෘති පනත
සංශෝධනය කිරීම සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2013 අංක 16 දරන ක්‍රමෝපාය සංවර්ධන ව්‍යාපෘති
(සංශෝධන) පනත යනුවෙන් හඳුන්වනු ලබන අතර, එය 2013
ජනවාරි මස 1 වන දින සිට ක්‍රියාත්මක වූ ලෙස සලකනු ලැබිය
යුතු ය.

2.2008 අංක 14 දරන ක්‍රමෝපාය සංවර්ධන ව්‍යාපෘති පනතේ,
උපලේඛනයේ 10 වන අයිතමයට ඉක්බිතිව ම, පහත දැක්වෙන
අලුත් අයිතමයන් එකතු කිරීම මගින්, එම වගන්තිය මෙයින්
සංශෝධනය කරනු ලැබේ :—

“11. 1979 අංක 40 දරන ශ්‍රී ලංකා අපනයන සංවර්ධන පනත.
12. 1988 අංක 40 දරන ඔට්ටු ඇල්ලීම සහ සූදු බදු පනත.”.
3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2013 අංක 23 දරන උඩරට විවාහ හා
දික්කසාද (සංශෝධන) පනත

[සහතිකය සටහන් කළේ 2013 මැයි මස 08 වැනි දින]
ආණ්ඩුවේ නියමය පරිදි මුද්‍රණය කරන ලදී.
2013 මැයි මස 10 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2013 අංක 23 දරන උඩරට විවාහ හා දික්කසාද
(සංශෝධන) පනත
(113 වන අධිකාරය වූ) උඩරට විවාහ හා දික්කසාද පනත
සංශෝධනය කිරීම සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2013 අංක 23 දරන උඩරට විවාහ හා දික්කසාද
(සංශෝධන) පනත යනුවෙන් හඳුන්වනු ලබන අතර, 2013 ජනවාරි
මස 1 වන දින සිට ක්‍රියාත්මක වන ලෙස සලකනු ලැබිය යුතු ය.

2. (මෙහි මින් මතු “ප්‍රධාන ප්‍රඥප්තිය” යනුවෙන් සඳහන්
කරනු ලබන) (113 වන අධිකාරය වූ) උඩරට විවාහ හා දික්කසාද
පනතේ 16 වන වගන්තියේ (6) වන උපවගන්තියේ (ඈ) ඡේදය
ඉවත්කර ඒ වෙනුවට පහත දැක්වෙන ඡේදය ආදේශ කරනු
ලැබේ :—

“(ඈ) නියමිත ගාස්තුව ගෙවීමේ සාක්ෂියක් වශයෙන්
අවස්ථාවෝචිත පරිදි, කොට්ඨාස රෙජිස්ට්‍රාර්වරයා
විසින් හෝ දිස්ත්‍රික් රෙජිස්ට්‍රාර්වරයා විසින් නිකුත් කරන
ලද ලදුපතක් ද ඒ සමග ඉදිරිපත් කළ යුතු ය ; සහ”.

3. ප්‍රධාන ප්‍රඥප්තියේ 18 වන වගන්තියේ (5) වන උපවගන්තියේ
“ප්‍රකාශය කරන පක්ෂය විසින් සැපයිය යුතු නියමිත වටිනාකමින්
යුක්ත වූ මුද්දරයක් හෝ මුද්දර එම ප්‍රකාශයට අමුණා තිබිය
යුතු ය.”, යන වචන වෙනුවට, “ප්‍රකාශය කරන පක්ෂය විසින්
ගෙවිය යුතු නියමිත ගාස්තුව ගෙවීමේ සාක්ෂියක් වශයෙන් දිස්ත්‍රික්
රෙජිස්ට්‍රාර්වරයා විසින් නිකුත් කරන ලද ලදුපතක් එම ප්‍රකාශයට
අමුණා තිබිය යුතු ය.” යන වචන ආදේශ කිරීමෙන් එම වගන්තිය
මෙයින් සංශෝධනය කරනු ලැබේ.

4. ප්‍රධාන ප්‍රඥප්තියේ 19 වන වගන්තියේ (4) වන උපවගන්තිය
ඉවත් කර ඒ වෙනුවට පහත දැක්වෙන උපවගන්තිය ආදේශ කරනු
ලැබේ :—
“(4) දිස්ත්‍රික් රෙජිස්ට්‍රාර්වරයා හෝ කොට්ඨාස රෙජිස්ට්‍රාර්වරයා
ඉදිරිපිට ප්‍රකාශය කරනු ලබන අවස්ථාවක දී, රුපියල් සියයක
හෝ අමාත්‍යවරයා විසින් නියම කරනු ලබන වෙනත්
යම් මුදලක් ගෙවීමේ සාක්ෂියක් වශයෙන් දිස්ත්‍රික් රෙජිස්ට්‍රාර්වරයා
විසින් නිකුත් කරන ලද ලදුපතක් ද ඒ සමග ඉදිරිපත් කල
යුතු ය. එම ගාස්තු, ප්‍රකාශය කරන පාර්ශ්වය විසින් ගෙවනු
ලැබිය යුතු ය.”.

5. ප්‍රධාන ප්‍රඥප්තියේ 24 වන වගන්තියේ (2) වන උපවගන්තිය
ඉවත් කර ඒ වෙනුවට පහත දැක්වෙන උපවගන්තිය ආදේශ කිරීමෙන්
එම වගන්තිය මෙයින් සංශෝධනය කරනු ලැබේ :—

“(2) මේ වගන්තියේ ඉහතින් ම වූ විධිවිධාන යටතේ ඉදිරිපත්
කිරීමට බලය පවරා ඇති සෑම ඉල්ලුම් පත්‍රයක් සමගම නියමිත
වටිනාකම ගෙවා ඇති බවට වූ සාක්ෂියක් වශයෙන් දිස්ත්‍රික්
රෙජිස්ට්‍රාර්වරයා හෝ කොට්ඨාස රෙජිස්ට්‍රාර්වරයා විසින් නිකුත්
කරනු ලබන ලදුපතක් ද ඉදිරිපත් කල යුතු ය.”.

6. 2013 ජනවාරි මස 1 වන දිනයෙන් ආරම්භව
කථානායකවරයාගේ සහතිකය ඔහුගේ අත්සන ඇතිව සටහන් කරනු
ලබන්නා වූ දිනයෙන් අවසන් වන කාලය දක්වා යම් ගාස්තුවක්
අයකිරීම සඳහා හෝ එකතු කිරීම සඳහා මේ පනත මගින් බලය දී
ඇති යම් කාර්යයක් සඳහා රෙජිස්ට්‍රාර්-ජනරාල්වරයා විසින් හෝ
ඔහු වෙනුවෙන් නැතහොත් මේ පනත යටතේ බලය පවරන ලද
යම් තැනැත්තකු විසින් අයකරනු ලබන හෝ එකතු කරනු ලබන
යම් ගාස්තු රෙජිස්ට්‍රාර්-ජනරාල්වරයා විසින් හෝ මේ පනත යටතේ
බලය පවරන ලද වෙනත් යම් තැනැත්තකු විසින් වලංගු ලෙස අය
කරනු ලැබ හෝ එකතු කර ඇති ලෙස සලකනු ලැබිය යුතු ය:
එසේ වුව ද, ඉහත කී විධිවිධාන, ඉහත කී කාලසීමාව තුළ දී
අයකරනු ලබන හෝ එකතු කරනු ලබන ගාස්තු සම්බන්ධයෙන් යම්
අධිකරණයක් විසින් කරනු ලබන තීරණයකට හෝ නියමයකට
නැතිනම් යම් අධිකරණයක විභාග වෙමින් පවත්නා නඩු කටයුතු
සඳහා බලනොපෑ යුතු ය.

7. මේ පනතේ සිංහල හා දෙමළ භාෂා පාඨ අතර යම්
අනනුකූලතාවයක් ඇතිවුවහොත්, එවිට සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2013 අංක 24 දරන මුස්ලිම් විවාහ හා
දික්කසාද (සංශෝධන) පනත
[සහතිකය සටහන් කළේ 2013 මැයි මස 08 වැනි දින]
ආණ්ඩුවේ නියමය පරිදි මුද්‍රණය කරන ලදී.
2013 මැයි මස 10 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2013 අංක 24 දරන මුස්ලිම් විවාහ හා
දික්කසාද (සංශෝධන) පනත
(115 වන අධිකාරය වූ) මුස්ලිම් විවාහ හා දික්කසාද
පනත සංශෝධනය කිරීම සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2013 අංක 24 දරන මුස්ලිම් විවාහ හා දික්කසාද
(සංශෝධන) පනත යනුවෙන් හඳුන්වනු ලබන අතර, 2013 ජනවාරි
මස 1 වන දින සිට ක්‍රියාත්මක වන ලෙස සලකනු ලැබිය යුතු ය.

2. (මෙහි මින්මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) (115 වන අධිකාරය වූ ) මුස්ලිම් විවාහ හා දික්කසාද පනතේ
18 වන වගන්තියේ (3) වන උපවගන්තිය ඉවත් කර ඒ වෙනුවට
පහත දැක්වෙන උපවගන්තිය ආදේශ කිරීමෙන් එම වගන්තිය මෙයින්
සංශෝධනය කරනු ලැබේ :—

“(3) නියමිත ගාස්තුව මනාලයා විසින් ගෙවනු ලැබිය යුතු ය.”.
3. ප්‍රධාන ප්‍රඥප්තියේ 94 වන වගන්තියේ (1) වන උපවගන්තියේ
(ඌ) ඡේදයේ “ප්‍රකාශයක් සඳහා ගෙවිය යුතු මුද්දර ගාස්තුව ;” යන
වචන වෙනුවට, “ප්‍රකාශයක් සඳහා ගෙවිය යුතු ගාස්තුව;” යන
වචන ආදේශ කිරීමෙන් එම වගන්තිය මෙයින් සංශෝධනය කරනු
ලැබේ.

4. 2013 ජනවාරි මස 1 වන දිනයෙන් ආරම්භව
කථානායකවරයාගේ සහතිකය ඔහුගේ අත්සන ඇතිව සටහන් කරනු
ලබන්නා වූ දිනයෙන් අවසන් වන කාලය දක්වා යම් ගාස්තුවක්
අයකිරීම සඳහා හෝ එකතුකිරීම සඳහා මේ පනත මගින් බලය දී
ඇති යම් කාර්යයක් සඳහා රෙජිස්ට්‍රාර්-ජනරාල්වරයා විසින් හෝ
ඔහු වෙනුවෙන් නැතහොත් මේ පනත යටතේ බලය පවරන ලද
යම් තැනැත්තකු විසින් අයකරනු ලබන හෝ එකතු කරනු ලබන
යම් ගාස්තු රෙජිස්ට්‍රාර්-ජනරාල්වරයා විසින් හෝ මේ පනත යටතේ
බලය පවරන ලද වෙනත් යම් තැනැත්තකු විසින් වලංගු ලෙස අය
කරනු ලැබ හෝ එකතු කර ඇති ලෙස සලකනු ලැබිය යුතු ය :

එසේ වුව ද, ඉහත කී විධිවිධාන, ඉහත කී කාලසීමාව තුළ දී
අයකරනු ලබන හෝ එකතු කරනු ලබන ගාස්තු සම්බන්ධයෙන් යම්
අධිකරණයක් විසින් කරනු ලබන තීරණයකට හෝ නියමයකට
නැතිනම් යම් අධිකරණයක විභාග වෙමින් පවත්නා නඩු කටයුතු
සඳහා බලනොපෑ යුතු ය.

5. මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2013 අංක 29 දරන රාජ්‍ය ආරක්ෂක සේවා
අණ සහ මාණ්ඩලික විද්‍යාලය (සංශෝධන) පනත

[සහතිකය සටහන් කළේ 2013 ජූලි මස 08 වන දින]
ආණ්ඩුවේ නියමය පරිදි මුද්‍රණය කරන ලදී.
2013 ජූලි මස 12 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන්
පළ කරන ලදී.

2013 අංක 29 දරන රාජ්‍ය ආරක්ෂක සේවා අණ සහ
මාණ්ඩලික විද්‍යාලය (සංශෝධන) පනත

2008 අංක 5 දරන රාජ්‍ය ආරක්ෂක සේවා අණ සහ
මාණ්ඩලික විද්‍යාලය පනත සංශෝධනය කිරීම සඳහා
වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2013 අංක 29 දරන රාජ්‍ය ආරක්ෂක සේවා අණ
සහ මාණ්ඩලික විද්‍යාලය (සංශෝධන) පනත යනුවෙන් හඳුන්වනු
ලැබේ.

2. (මෙහි මින් මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) 2008 අංක 5 දරන රාජ්‍ය ආරක්ෂක සේවා අණ සහ
මාණ්ඩලික විද්‍යාලය පනතේ 7 වන වගන්තියේ (1) වන උපවගන්තියේ
(ඊ) ඡේදය ඉවත් කර ඒ වෙනුවට පහත දැක්වෙන ඡේදය ආදේශ
කිරීමෙන් ඒ වගන්තිය මෙයින් සංශෝධනය කරනු ලැබේ:—

“(ඊ) ජෙනරාල් ශ්‍රීමත් ජෝන් කොතලාවල රාජ්‍ය ආරක්ෂක
විශ්වවිද්‍යාලයේ උපකුලපතිවරයා;”.

3. ප්‍රධාන ප්‍රඥප්තියේ 15 වන වගන්තියේ (1) වන උපවගන්තියේ
(ආ) ඡේදය ඉවත් කර ඒ වෙනුවට පහත දැක්වෙන ඡේදය ආදේශ
කිරීමෙන් ඒ වගන්තිය මෙයින් සංශෝධනය කරනු ලැබේ:—
“(ආ) ජෙනරාල් ශ්‍රීමත් ජෝන් කොතලාවල රාජ්‍ය ආරක්ෂක
විශ්වවිද්‍යාලයේ උපකුලපතිවරයා විසින් නම් කරන ලද
නියෝජිතයෙක්;”.

4. මෙම පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2013 අංක 30 දරන පළාත් පාලන ආයතනවල
පුරප්පාඩු පිරවීමේ (විශේෂ විධිවිධාන) පනත
[සහතිකය සටහන් කළේ 2013 ජූලි මස 12 වන දින]
ආණ්ඩුවේ නියමය පරිදි මුද්‍රණය කරන ලදී.

2013 ජූලි මස 12 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2013 අංක 30 දරන පළාත් පාලන ආයතනවල
පුරප්පාඩු පිරවීමේ (විශේෂ විධිවිධාන) පනත

(262 වන අධිකාරය වූ) පළාත් පාලන ආයතන ඡන්ද විමසීම්
ආඥාපනත යටතේ තේරිපත් වූ පළාත් පාලන ආයතනවල
නගරාධිපති, නියෝජ්‍ය නගරාධිපති හෝ සභිකයකුගේ ධුරයෙහි
පුරප්පාඩු පිරවීම සඳහා ද; ඒ හා සම්බන්ධ හෝ ඊට ආනුෂංගික
කාරණා සඳහා ද විධිවිධාන සැලැස්වීම පිණිස වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—

1. මේ පනත 2013 අංක 30 දරන පළාත් පාලන ආයතනවල
පුරප්පාඩු පිරවීමේ (විශේෂ විධිවිධාන) පනත යනුවෙන් හඳුන්වනු
ලැබේ.

2. 2012 අංක 22 දරන පළාත් පාලන ආයතන ඡන්ද විමසීම්
(සංශෝධන) පනත ක්‍රියාත්මක වීම ආරම්භවන දිනයට පෙරාතුව ම
වූ දිනයේ දී ක්‍රියාත්මකව පැවති, (262 වන අධිකාරය වූ) පළාත්
පාලන ආයතන ඡන්ද විමසීම් ආඥාපනතේ විධිවිධාන යටතේ යම්
පළාත් පාලන ආයතනයක් සඳහා තේරීපත් වූ නගරාධිපති, නියෝජ්‍ය
නගරාධිපති හෝ සභිකයකුගේ ධුරයෙහි පුරප්පාඩුවක් පිරවීමේ කාර්ය
සඳහා, 2012 අංක 22 දරන පනතින් අදාළ විධිවිධාන ඉවත් කිරීම්
හෝ සංශෝධනය කිරීම් තිබුණ ද, ඒ නොතකා ඒ පුරප්පාඩු පිරවීමේ
දී සහ ඒ සම්බන්ධයෙන් එකී ආඥා පනතේ විධිවිධාන අදාළ කරගනු
ලැබිය යුතු ය:

එසේ වුව ද, 2012 අංක 22 දරන පනතින් එකී ආඥාපනතට
ඇතුළත් කරන ලද 66ආ වන වගන්තියේ (4) වන උපවගන්තියෙහි
නිශ්චිතව සඳහන් කොට ඇති අවස්ථානුගත කරුණු යටතේ
නගරාධිපති ධුරයෙහි පුරප්පාඩුවක් ඇති වන අවස්ථාවක දී, එවිට,
ඒ සම්බන්ධයෙන් ඒ උපවගන්තියේ විධිවිධාන අදාළ වන්නේ ය.

3. මේ පනතේ විධිවිධාන මේ පනත ආරම්භවන දිනයේ සිට
වසර හතරක කාලසීමාවක් සඳහා ක්‍රියාත්මකව පැවතිය යුතු ය.

4. 2013 ජනවාරි මස 1 වන දිනයෙන් ආරම්භ වී මේ පනත
ආරම්භවන දිනයෙන් අවසන් වන කාලසීමාව තුළ දී, 2012 අංක 22
දරන පළාත් පාලන ආයතන ඡන්ද විමසීම් (සංශෝධන) පනත
ක්‍රියාත්මකවීම ආරම්භවන දිනයට පෙරාතුව ම වූ දිනයේ දී
ක්‍රියාත්මකව පැවැති, (262 වන අධිකාරය වූ) පළාත් පාලන ආයතන
ඡන්ද විමසීම් ආඥාපනතේ විධිවිධාන යටතේ පුරවන ලද නගරාධිපති,
නියෝජ්‍ය නගරාධිපති හෝ සභිකයකුගේ ධුරයේ යම් පුරප්පාඩුවක්
වලංගු ලෙස පුරවනු ලැබ ඇති ලෙස සලකනු ලැබිය යුතු ය.

5. මේ පනතේ —
“නියෝජ්‍ය නගරාධිපති” යන්නෙන්, මහා නගර සභාවක
නියෝජ්‍ය නගරාධිපති හෝ නගර සභාවක
හෝ ප්‍රාදේශීය

සභාවක උප සභාපතිවරයා අදහස් වේ; සහ
“නගරාධිපති” යන්නෙන්, මහා නගර සභාවක
නගරාධිපතිවරයා හෝ නගර සභාවක
සභාවක සභාපතිවරයා අදහස් වේ.

6. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2013 අංක 28 දරන පාර්ලිමේන්තු ශිෂ්‍යත්ව
මණ්ඩලය (ඉවත් කිරීමේ) පනත

[සහතිකය සටහන් කළේ 2013 ජූලි මස 08 වන දින]
ආණ්ඩුවේ නියමය පරිදි මුද්‍රණය කරන ලදී.
2013 ජූලි මස 12 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන්
පළ කරන ලදී.

2013 අංක 28 දරන පාර්ලිමේන්තු ශිෂ්‍යත්ව
මණ්ඩලය (ඉවත් කිරීමේ) පනත
2002 අංක 22 දරන පාර්ලිමේන්තු ශිෂ්‍යත්ව මණ්ඩලය
පනත ඉවත් කිරීම සඳහා ද; ඒ හා සම්බන්ධ හෝ ඊට
ආනුෂංගික කාරණා සඳහා ද විධිවිධාන සැලැස්වීම
පිණිස වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2013 අංක 28 දරන පාර්ලිමේන්තු ශිෂ්‍යත්ව
මණ්ඩලය (ඉවත් කිරීමේ) පනත යනුවෙන් හඳුන්වනු ලැබේ.

2. 2002 අංක 22 දරන පාර්ලිමේන්තු ශිෂ්‍යත්ව මණ්ඩලය පනත
මෙයින් ඉවත් කරනු ලැබේ.

3. ( 1 ) මේ පනත ක්‍රියාත්මකවීම ආරම්භවන දිනයට පෙරාතුවම
වූ දිනයේ දී පාර්ලිමේන්තු ශිෂ්‍යත්ව මණ්ඩලය අරමුදලේ බැරට
පවතින්නා වූ සියලු මුදල් මේ පනත ක්‍රියාත්මකවීම ආරම්භ වන
දින සිට බලපැවැත්වෙන පරිදි ඒකාබද්ධ අරමුදලට මාරු විය
යුතු ය.

(2) මේ පනත ක්‍රියාත්මකවීම ආරම්භ වන දිනයට පෙරාතුවම වූ
දිනයේ දී පවත්නා වූ පාර්ලිමේන්තු ශිෂ්‍යත්ව මණ්ඩලය වෙත පවරා
ඇති හෝ ඒ මණ්ඩලය විසින් මිලදී ගෙන ඇති හෝ අත්කරගෙන
ඇති හෝ ඒ මණ්ඩලයට බදු දී ඇති හෝ ඒ මණ්ඩලය විසින්
බැහැර කරනු ලැබිය හැකි හෝ ඒ මණ්ඩලයේ සන්තකය යටතේ
හෝ පාලනය යටතේ පැවති යම් චංචල හෝ නිශ්චල දේපලක්, ඒ
දේපලට සම්බන්ධ යම් නියම හා කොන්දේසිවලට යටත්ව, මේ
පනත ක්‍රියාත්මකවීම ආරම්භවන දින සිට බලපැවැත්වෙන පරිදි,
පාර්ලිමේන්තුව වෙත පවරා දී ඇති හෝ පාර්ලිමේන්තුව විසින්
මිලදී ගෙන හෝ අත්කරගෙන ඇති හෝ පාර්ලිමේන්තුවට බදු දී
ඇති හෝ පාර්ලිමේන්තුව විසින් බැහැර කරනු ලැබිය හැකි
පාර්ලිමේන්තුවේ සන්තකය හෝ පාලනය යටතේ පවතින්නා වූ
දේපලක් ලෙස සලකනු ලැබිය යුතු ය.

4. මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2013 අංක 32 දරන විද්‍යාව හා තාක්ෂණය
වැඩිදියුණු කිරීමේ (සංශෝධන) පනත

[සහතිකය සටහන් කළේ 2013 ඔක්තෝබර් මස 25 වන දින]
ආණ්ඩුවේ නියමය පරිදි මුද්‍රණය කරන ලදී.
2013 ඔක්තෝබර් මස 25 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2013 අංක 32 දරන විද්‍යාව හා තාක්ෂණය
වැඩිදියුණු කිරීමේ (සංශෝධන) පනත

1994 අංක 11 දරන විද්‍යාව හා තාක්ෂණය වැඩිදියුණු කිරීමේ
පනත සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—

1. මේ පනත 2013 අංක 32 දරන විද්‍යාව හා තාක්ෂණය වැඩිදියුණු
කිරීමේ (සංශෝධන) පනත යනුවෙන් හඳුන්වනු ලැබේ.

2. (1) (මෙහි මින් මතු “ප්‍රධාන ප්‍රඥප්තිය” යනුවෙන් සඳහන්
කරනු ලබන) 1994 අංක 11 දරන විද්‍යාව හා තාක්ෂණය වැඩිදියුණු
කිරීමේ පනතේ -

(අ) “පදනමේ අධ්‍යක්ෂවරයා” යන යෙදුම යොදා ඇති කවර
හෝ අවස්ථාවක දී ඒ වෙනුවට “පදනමේ අධ්‍යක්ෂ
ජනරාල්වරයා” යන යෙදුම ආදේශ කිරීමෙන්;

(ආ) “තාක්ෂණ ආයතනයේ අධ්‍යක්ෂවරයා” යන යෙදුම යොදා
ඇති කවර හෝ අවස්ථාවක දී ඒ වෙනුවට “තාක්ෂණ
ආයතනයේ අධ්‍යක්ෂ ජනරාල්වරයා” යන යෙදුම ආදේශ
කිරීමෙන්;

(ඇ) “ක්ලාක් ආයතනයේ අධ්‍යක්ෂවරයා” යන යෙදුම යොදා
ඇති කවර හෝ අවස්ථාවක දී ඒ වෙනුවට “ක්ලාක්
ආයතනයේ අධ්‍යක්ෂ ජනරාල්වරයා” යන යෙදුම ආදේශ
කිරීමෙන්;

(ඈ) “අධ්‍යක්ෂවරයා” යන යෙදුම යොදා ඇති කවර හෝ
අවස්ථාවක දී ඒ වෙනුවට “අධ්‍යක්ෂ ජනරාල්වරයා” යන
යෙදුම ආදේශ කිරීමෙන්; සහ

(ඉ) “සංස්ථාවේ අධ්‍යක්ෂවරයා” යන යෙදුම යොදා ඇති කවර
හෝ අවස්ථාවක දී ඒ වෙනුවට “සංස්ථාවේ අධ්‍යක්ෂ
ජනරාල්වරයා” යන යෙදුම ආදේශ කිරීමෙන්;
ඒ පනත මෙයින් සංශෝධනය කරනු ලැබේ.

(2) ප්‍රධාන ප්‍රඥප්තියේ 9 වන වගන්තිය යටතේ පිහිටුවන ලද
ජාතික විද්‍යා පදනමේ අධ්‍යක්ෂවරයාට අදාළව හෝ ප්‍රධාන
ප්‍රඥප්තියේ 17 වන වගන්තිය යටතේ පිහිටුවන ලද කාර්මික තාක්ෂණ
ආයතනයේ අධ්‍යක්ෂවරයාට අදාළව හෝ ප්‍රධාන ප්‍රඥප්තියේ 21
වන වගන්තිය යටතේ පිහිටුවන ලද නවීන තාක්ෂණ පිළිබඳ ආතර්
සී. ක්ලාක් ආයතනයේ අධ්‍යක්ෂවරයාට අදාළව, වෙනත් යම් ලිඛිත
නීතියක හෝ යම් දැන්වීමක, නිවේදනයක, ගිවිසුමක,
සන්නිවේදනයක, ආකෘති පත්‍රයක, වෙනත් සාධන පත්‍රයක හෝ
ලේඛනයක “අධ්‍යක්ෂවරයාට” කරන ලද සෑම සඳහන් කිරීමක් ම
මේ පනත ක්‍රියාත්මක වීමේ දිනයේ සිට සහ එදිනට පසුව,
අවස්ථාවෝචිත පරිදි, පිළිවෙලින් ජාතික විද්‍යා පදනමේ අධ්‍යක්ෂ
ජනරාල්වරයාට හෝ කාර්මික තාක්ෂණ ආයතනයේ අධ්‍යක්ෂ
ජනරාල්වරයාට හෝ නවීන තාක්ෂණ පිළිබඳ ආතර් සී. ක්ලාක්
ආයතනයේ අධ්‍යක්ෂ ජනරාල්වරයාට කරන ලද සඳහන් කිරීමක්
ලෙස කියවා තේරුම් ගත යුතු ය.

3. මේ පනතේ සිංහල හා දෙමළ භාෂා පාඨ අතර, යම්
අනනුකූලතාවක් ඇතිවුවහොත් එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2013 අංක 34 දරන බෞද්ධ විහාර දේවාලගම්
(සංශෝධන) පනත

[සහතිකය සටහන් කළේ 2013 නොවැම්බර් මස 11 වන දින]
ආණ්ඩුවේ නියමය පරිදි මුද්‍රණය කරන ලදී.
2013 නොවැම්බර් මස 15 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2013 අංක 34 දරන බෞද්ධ විහාර දේවාලගම්
(සංශෝධන) පනත
බෞද්ධ විහාර දේවාලගම් ආඥාපනත සංශෝධනය
කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2013 අංක 34 දරන බෞද්ධ විහාර දේවාලගම්
(සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) බෞද්ධ විහාර දේවාලගම් ආඥපනත එහි ප්‍රධාන ප්‍රඥප්තියේ
2 වන වගන්තියේ හැර, එහි කවර හෝ තැනක සඳහන් වන “බෞද්ධ
කටයුතු පිළිබඳ කොමසාරිස්වරයා” යන යෙදුම වෙනුවට, “බෞද්ධ
කටයුතු පිළිබඳ කොමසාරිස්-ජනරාල්වරයා” යන යෙදුම ආදේශ
කිරීමෙන් මෙයින් සංශෝධනය කරනු ලැබේ.

3. ප්‍රධාන ප්‍රඥප්තියේ 2 වන වගන්තිය පහත දැක්වෙන පරිදි
මෙයින් සංශෝධනය කරනු ලැබේ :—
(අ) “භික්ෂූන් වහන්සේ” යන අර්ථකථනයට ඉක්බිතිවම පහත
දැක්වෙන අලුත් අර්ථකථනය ඇතුළත් කිරීමෙන් :—
“බෞද්ධ කටයුතු පිළිබඳ කොමසාරිස්-ජනරාල්වරයා” යන්නෙන්
බෞද්ධ කටයුතු පිළිබඳ කොමසාරිස්-ජනරාල් ධුරය
තත්කාලයේ දරන තැනැත්තා අදහස් වන අතර, යම්
කොමසාරිස්වරයෙක් ද, නියෝජ්‍ය කොමසාරිස්වරයෙක්
ද සහ සහකාර කොමසාරිස්වරයෙක් ද ඊට ඇතුළත්
වේ;” තවද,

(ආ) “බෞද්ධ කටයුතු පිළිබඳ කොමසාරිස්වරයා යන
අර්ථකථනය ඉවත් කිරීමෙන්.

4. (1) මේ පිළිබඳ ආරම්භවීමේ දිනයට පෙරාතුවම, ප්‍රධාන
ප්‍රඥප්තිය යටතේ බෞද්ධ කටයුතු පිළිබඳ කොමසාරිස්වරයාගේ
සියලුම අයිතිවාසිකම්, වගකීම් සහ බැඳීම් බෞද්ධ කටයුතු පිළිබඳ
කොමසාරිස්-ජනරාල්වරයාගේ අයිතිවාසිකම්, වගකීම් සහ බැඳීම්
ලෙස සලකනු ලැබිය යුතු ය.

(2) බෞද්ධ කටයුතු පිළිබඳ කොමසාරිස්වරයා විසින් ප්‍රධාන
ප්‍රඥප්තිය යටතේ ආරම්භ කරනු ලැබ, මේ පනත ක්‍රියාත්මක වීම
ආරම්භ වීමට පෙර අවසාන නොවූ ක්‍රියාවක් හෝ නීති කෘත්‍යයක්,
බෞද්ධ කටයුතු පිළිබඳ කොමසාරිස්-ජනරාල්වරයා විසින් කරගෙන
යාම සහ අවසන් කිරීම කළ හැකි ය.

5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2014 අංක 1 දරන ශ්‍රී ලංකා ප්‍රතිපත්ති
අධ්‍යයන ආයතනය (සංශෝධන) පනත
[සහතිකය සටහන් කළේ 2014 පෙබරවාරි මස 06 වන දින]
ආණ්ඩුවේ නියමය පරිදි මුද්‍රණය කරන ලදී.

2014 පෙබරවාරි මස 07 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2014 අංක දරන ශ්‍රී ලංකා ප්‍රතිපත්ති
අධ්‍යයන ආයතනය (සංශෝධන) පනත
1988 අංක 53 දරන ශ්‍රී ලංකා ප්‍රතිපත්ති අධ්‍යයන ආයතනය පනත
සංශෝධනය කිරීම පිණිස වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2014 අංක 1 දරන ශ්‍රී ලංකා ප්‍රතිපත්ති අධ්‍යයන
ආයතනය (සංශෝධන) පනත යනුවෙන් හඳුන්වනු ලැබේ.

2. 1988 අංක 53 දරන ශ්‍රී ලංකා ප්‍රතිපත්ති අධ්‍යයන ආයතනය
පනතේ 7 වන වගන්තියේ (ඇ) ඡේදය ඉවත් කර ඒ වෙනුවට පහත
දැක්වෙන ඡේදය ආදේශ කිරීම මගින් එම වගන්තිය මෙයින්
සංශෝධනය කරනු ලැබේ :—
“(ඇ) ශ්‍රී ලංකා මහ බැංකුවේ අධිපතිවරයා හෝ අධිපතිවරයා
විසින් නම්කරනු ලබන යම් නිලධරයකු;”.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2014 අංක 2 දරන ජාතික ව්‍යාපාර
කළමනාකාරිත්ව ආයතන
(සංශෝධන) පනත

[සහතිකය සටහන් කළේ 2014 පෙබරවාරි මස 21 වැනි දින]
ආණ්ඩුවේ නියමය පරිදි මුද්‍රණය කරන ලදී.
2014 පෙබරවාරි මස 21 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2014 අංක 2 දරන ජාතික ව්‍යාපාර
කළමනාකාරිත්ව ආයතන (සංශෝධන) පනත
ජාතික රාජ්‍ය සභාවේ 1976 අංක 23 දරන ජාතික ව්‍යාපාර
කළමනාකාරිත්ව ආයතන පනත සංශෝධනය කිරීම
සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ
1. මේ පනත 2014 අංක 2 දරන ජාතික ව්‍යාපාර කළමනාකාරිත්ව
ආයතන (සංශෝධන) පනත යනුවෙන් හඳුන්වනු ලැබේ.

2. ජාතික රාජ්‍ය සභාවේ 1976 අංක 23 දරන ජාතික ව්‍යාපාර
කළමනාකාරිත්ව ආයතන පනතේ 6 වන වගන්තියේ (1)
උපවගන්තියේ (අ) සහ (ආ) ඡේද ඉවත් කිරීමෙන් සහ ඒ වෙනුවට
පහත දැක්වෙන අළුත් ඡේද ආදේශ කිරීමෙන් මෙයින් සංශෝධනය
කරනු ලැබේ :-

“(අ) පහත නම් සාමාජිකයන් සඳහන් නිලබලයෙන් පත්වන
(i) 16 වන වගන්තිය යටතේ පත් කරන ලද ආයතනයේ
අධ්‍යක්ෂ ජනරාල්වරයා;

(ii) ශ්‍රී ලංකා වානිජ හා කර්මාන්ත මණ්ඩල සම්මේලනයේ
සභාපතිවරයා හෝ උප සභාපතිවරයා හෝ
සභාපතිවරයා විසින් නම් කරනු ලබන යම් සාමාජිකයකු;

(iii) ශ්‍රී ලංකා ජාතික වානිජ මණ්ඩලයේ සභාපතිවරයා
හෝ උප සභාපතිවරයා හෝ සභාපතිවරයා විසින්
නම් කරනු ලබන යම් සාමාජිකයකු;

(iv) 1978 අංක 16 දරන විශ්වවිද්‍යාල පනත මගින්
පිහිටුවන ලද කළමනාකරණ පශ්චාත් උපාධි
ආයතනයේ අධ්‍යක්ෂවරයා;

(v) කාර්මික, වෘත්තීය අධ්‍යාපන හා පුහුණු විෂයභාර
අමාත්‍යවරයාගේ අමාත්‍යාංශයේ ලේකම්වරයා හෝ
ලේකම්වරයා විසින් නම් කරනු ලබන ජ්‍යෙෂ්ඨ
නිලධරයකු;

(vi) ශ්‍රී ලංකා මහ බැංකුවේ අධිපතිවරයා විසින් නම් කරනු
ලබන එම බැංකුවේ ජ්‍යෙෂ්ඨ නිලධරයකු;

(vii) මුදල් සහ සැලසුම් විෂයභාර අමාත්‍යවරයාගේ
අමාත්‍යාංශයේ ලේකම්වරයා හෝ ලේකම්වරයා විසින්
නම් කරනු ලබන ජ්‍යෙෂ්ඨ නිලධරයකු; සහ

(viii) 2003 අංක 27 දරන තොරතුරු හා සන්නිවේදන
තාක්ෂණය පිළිබඳ පනත යටතේ පිහිටුවනු ලැබූ
ශ්‍රී ලංකා තොරතුරු හා සන්නිවේදන තාක්ෂණ
ආයතනයේ ප්‍රධාන විධායක නිලධරයා හෝ එම ප්‍රධාන
විධායක නිලධරයා විසින් නම් කරනු ලබන ජ්‍යෙෂ්ඨ
නිලධරයකු;

(ආ) පහත දැක්වෙන පරිදි අමාත්‍යවරයා විසින් පත් කරනු
ලබන සාමාජිකයන් තිදෙනෙක්, එනම්
(i) ව්‍යාපාර කළමනාකාරිත්වය පිළිබඳ අවම වශයෙන්
වසර 10 ක පළපුරුද්දක් ඇත්තා වූ ද, ඉහළ මට්ටමේ
කළමනාකාර ක්ෂේත්‍රයේ විශිෂ්ඨත්වයක් ලබා ඇත්තා
වූ ද, තැනැත්තන් වන සාමාජිකයන් දෙදෙනෙකු;

(ii) කාර්මික සම්බන්ධතා සහ වෘත්තීය සමිති
ක්‍රියාකාරකම් පිළිබඳ අවම වශයෙන් වසර දහයක
පළපුරුද්දක් ඇති තැනැත්තකු වන එක්
සාමාජිකයකු.”.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත් එවිට සිංහල භාෂා පාඨය
බලපැවැත්විය යුතු ය .
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2014 අංක 6 දරන වෛද්‍ය
(සංශෝධන) පනත

[සහතිකය සටහන් කළේ 2014 අප්‍රේල් මස 10 වන දින]
ආණ්ඩුවේ නියමය පරිදි මුද්‍රණය කරන ලදී.
2014 අප්‍රේල් මස 11 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2014 අංක 6 දරන වෛද්‍ය
(සංශෝධන) පනත
(105 වන අධිකාරය වූ) වෛද්‍ය ආඥාපනත සංශෝධනය කිරීම
සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2014 අංක 6 දරන වෛද්‍ය (සංශෝධන) පනත
යනුවෙන් හඳුන්වනු ලැබේ.

2. (මෙහි මින්මතු "ප්‍රධාන ප්‍රඥප්තිය” යනුවෙන් සඳහන් කරනු
ලබන) (105 වන අධිකාරය වූ) වෛද්‍ය ආඥාපනතේ 29 වන
වගන්තිය පහත දැක්වෙන පරිදි මෙයින් සංශෝධනය කරනු ලැබේ:—

(1) එම වගන්තියේ (1) වන උපවගන්තියේ (ආ) ඡේදයේ (i)
වන අනු-ඡේදය ඉවත් කර ඒ වෙනුවට පහත දැක්වෙන
කොටස ආදේශ කිරීමෙන් :—
"(i) (අ) ලංකා විශ්ව විද්‍යාලයේ හෝ අනුරූප විශ්ව විද්‍යාලයක ;
(ආ) උපාධි ප්‍රදාන ආයතනයක ; හෝ
(ඇ) ජෙනරාල් ශ්‍රීමත් ජෝන් කොතලාවල රාජ්‍ය
ආරක්ෂක විශ්ව විද්‍යාලයේ,
වෛද්‍ය විද්‍යාවේදී උපාධියක් සහ 32 වන වගන්තිය යටතේ
වෛද්‍ය සභාව විසින් ප්‍රදානය කරන ලද සහතිකයක්
දරන්නේ නම් ; හෝ ”;

(2) එම වගන්තියේ (2) වන උපවගන්තියේ
(අ) (ආ) ඡේදයේ (i) වන අනු-ඡේදයේ "හෝ උපාධි ප්‍රදාන
ආයතනයක” යන වචන වෙනුවට "හෝ උපාධි ප්‍රදාන
ආයතනයක හෝ ජෙනරාල් ශ්‍රීමත් ජෝන් කොතලාවල
රාජ්‍ය ආරක්ෂක විශ්ව විද්‍යාලයේ” යන වචන ආදේශ
කිරීමෙන් ; හෝ ;

(ආ) (ආ) ඡේදයේ (ii) වන අනු-ඡේදයේ "හෝ උපාධි ප්‍රදාන
ආයතනයක” යන වචන වෙනුවට "හෝ උපාධි ප්‍රදාන
ආයතනයක හෝ ජෙනරාල් ශ්‍රීමත් ජෝන් කොතලාවල
රාජ්‍ය ආරක්ෂක විශ්ව විද්‍යාලයේ” යන වචන ආදේශ
කිරීමෙන්. ”.

3. "වතු ඇපෝතිකරිවරයා” යන යෙදුමේ අර්ථ නිරූපණයට
ඉක්බිතිව ම පහත දැක්වෙන අර්ථ නිරූපණය ඇතුළත් කිරීමෙන්
ප්‍රධාන ප්‍රඥප්තියේ 74 වන වගන්තිය මෙයින් සංශෝධනය කරනු
ලැබේ.

"ජෙනරාල් ශ්‍රීමත් ජෝන් කොතලාවල රාජ්‍ය ආරක්ෂක විශ්ව
විද්‍යාලය” යන්නෙන් 1981 අංක 68 දරන ශ්‍රීමත් ජෝන්
කොතලාවල රාජ්‍ය ආරක්ෂක අභ්‍යාස ආයතනය පනත
යටතේ පිහිටුවනු ලැබූ ජෙනරාල් ශ්‍රීමත් ජෝන් කොතලාවල
රාජ්‍ය ආරක්ෂක විශ්ව විද්‍යාලය අදහස් වේ;".

4. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2014 අංක 9 දරන ආර්ථික සේවා ගාස්තු
(සංශෝධන) පනත

[සහතිකය සටහන් කළේ 2014 අප්‍රේල් මස 24 වන දින]
ආණ්ඩුවේ නියමය පරිදි මුද්‍රණය කරන ලදී.
2014 අප්‍රේල් මස 25 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක්
වශයෙන් පළ කරන ලදී.

2014 අංක 9 දරන ආර්ථික සේවා ගාස්තු
(සංශෝධන) පනත
2006 අංක 13 දරන ආර්ථික සේවා ගාස්තු පනත සංශෝධනය
කිරීම පිණිස වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2014 අංක 9 දරන ආර්ථික සේවා ගාස්තු
(සංශෝධන) පනත යනුවෙන් හඳුන්වනු ලබන අතර එය 2014 අප්‍රේල්
මස 1 වන දින සිට බලාත්මක විය යුතු ය.

2. 2008 අංක 11 දරන පනත මගින් අවසන්වරට සංශෝධිත
(මෙහි මින්මතු "ප්‍රධාන ප්‍රඥප්තිය” යනුවෙන් සඳහන් කරනු ලබන)
2006 අංක 13 දරන ආර්ථික සේවා ගාස්තු පනතේ 3 වන වගන්තියේ
(3) වන උපවගන්තියට ඉක්බිතිව ම පහත දැක්වෙන අලුත්
උපවගන්තිය ඇතුළත් කිරීමෙන් එම වගන්තිය මෙයින් තවදුරටත්
සංශෝධනය කරනු ලැබේ:—

"(3අ) දීර්ඝකාලීන රක්ෂණ ව්‍යාපාරයක් සහ සාමාන්‍ය රක්ෂණ
ව්‍යාපාරයක් යන ව්‍යාපාර දෙකම කරගෙන යනු ලබන
යම් රක්ෂණකරුවකු විසින්, 2011 අංක 3 දරන රක්ෂණ
කර්මාන්තය විධිමත් කිරීමේ (සංශෝධන) පනතේ 53 වන
වගන්තිය මගින් නියම කර ඇති ආකාරයට එම ව්‍යාපාරය
සමාගම් දෙකක් විසින් පවත්වාගෙන යෑම සඳහා
දිර්ඝකාලීන රක්ෂණ ව්‍යාපාරය සහ සාමාන්‍ය රක්ෂණ
ව්‍යාපාරය වශයෙන් වෙන් කරනු ලබන අවස්ථාවක දී,
(1) වන, (2) වන හෝ (3) වන උපවගන්තිවලට අනුකූලව
අඩුකිරීමෙන් පසුව එම වෙන් කරනු ලැබීම කරන ලද
දිනයේ දී සේවා ගාස්තු වශයෙන් අයකරනු ලැබූ මුදලේ
යම් ශේෂයක් ඇත්නම් එම ශේෂය මේ පනතේ වෙනත්
යම් විධිවිධානවල පටහැනිව කුමක් සඳහන් වුව ද එය
නොසලකා, මෙන්ම මේ උපවගන්තියේ ඉහතින් වූ
විධිවිධානවලට යටත්ව, එම වෙන් කිරීමෙන් පසුව
සාමාන්‍ය රක්ෂණ ව්‍යාපාරය පවත්වාගෙන යනු ලබන
සමාගම විසින් ස්වකීය ව්‍යාපාරය අඛණ්ඩව පවත්වාගෙන
ගිය ලෙස සලකා, එම සමාගම විසින් ගෙවිය යුතු ආදායම්
බද්දෙන් අඩු කරනු ලැබිය යුතු ය.”.

2007 අංක 15 දරන පනත මගින් අවසන්වරට සංශෝධිත
ප්‍රධාන ප්‍රඥප්තියේ 9 වන වගන්තියේ (4) වන උපවගන්තිය ඉවත්කර
ඒ වෙනුවට පහත දැක්වෙන කොටස ආදේශ කිරීමෙන් එම වගන්තිය
මෙයින් තවදුරටත් සංශෝධනය කරනු ලැබේ:—

"(4) (අ) 7 වන වගන්තියේ සඳහන් දිනවල දී හෝ එදිනට
පෙර යම් තක්සේරු වර්ෂයක යම් අදාළ කාර්තුවක්
සඳහා වාර්තාවක් ඉදිරිපත් කර ඇති යම් තැනැත්තකු
හෝ හවුල් ව්‍යාපාරයක් සම්බන්ධයෙන් ඔහුගේ හෝ
එහි ආදායම් වාර්තාව 2006 අංක 10 දරන දේශීය
ආදායම් පනතේ 106 වන වගන්තියේ (1) වන
උපවගන්තිය හෝ (7) වන උපවගන්තිය යටතේ
ඉදිරිපත් කර ඇත්නම්—

(i) එම කාර්තුව 2014 මාර්තු මස 31 වන දින
හෝ එදිනට පෙර අවසන්වන යම් අදාළ
කාර්තුවක් වන අවස්ථාවක දී අදාළ කාර්තුව
ඇතුළත්වන තක්සේරු වර්ෂය අවසානයේ සිට
මාස දහඅටක් ගතවීමෙන් පසුව; හෝ

(ii) එම කාර්තුව 2014 අප්‍රේල් මස 1 වන දින
හෝ එදිනට පසුව ආරම්භවන යම් අදාළ
කාර්තුවක් වන අවස්ථාවක දී එම කාර්තුව
ඇතුළත්වන තක්සේරු වර්ෂයට ඉක්බිතිව ම
වූ තක්සේරු වර්ෂයේ නොවැම්බර් මස තිස්වන
දින සිට මාස දහඅටක් ගතවීමෙන් පසුව;

(ආ) (අ) ඡේදයේ සඳහන් දිනයේ දී හෝ එම දිනයට පෙර
වාර්තාවක් ඉදිරිපත් කිරීමට ඔහු හෝ ඇය විසින්
අපොහොසත්වන අවස්ථාවක දී, එම කාර්තුව
ඇතුළත්වන තක්සේරු වර්ෂයට ඉක්බිතිව ම වූ
තක්සේරු වර්ෂයේ නොවැම්බර් මස තිස්වන දින
සිට අවුරුදු හතරක කාලයක් ගතවීමෙන් පසුව,
මේ පනත යටතේ කිසිම තක්සේරුවක් හෝ අතිරේක
තක්සේරුවක් නොකළ යුතු ය.”.

4. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2014 අංක 15 දරන මුදල් නීති (සංශෝධන)
පනත

[සහතිකය සටහන් කළේ 2014 අප්‍රේල් මස 24 වන දින]
ආණ්ඩුවේ නියමය පරිදි මුද්‍රණය කරන ලදී.
2014 අප්‍රේල් මස 25 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක්
වශයෙන් පළ කරන ලදී.

2014 අංක 15 දරන මුදල් නීති (සංශෝධන) පනත
(422 වන අධිකාරය වූ) මුදල් නීති පනත සංශෝධනය කිරීම
සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2014 අංක 15 දරන මුදල් නීති (සංශෝධන)
පනත යනුවෙන් හඳුන්වනු ලැබේ.

2. (422 වන අධිකාරය වූ) මුදල් නීති පනතේ 6 වන වගන්තිය,
ඒ වගන්තියේ "ඒ මුදල, ව්‍යවහාර මුදල් කොමසාරිස්වරුන්ගේ
මණ්ඩලයේ වත්කම් අතිරික්තයෙන් බැංකුව වෙත මෙයින් හිමිකර
දෙනු ලැබේ.” යන වචන වෙනුවට පහත දැක්වෙන වචන ආදේශ
කිරීමෙන් මෙයින් සංශෝධනය කරනු ලැබේ:—

"ඒ මුදල, ව්‍යවහාර මුදල් කොමසාරිස්වරුන්ගේ
මණ්ඩලයේ වත්කම් අතිරික්තයෙන් බැංකුව වෙත මෙයින්
හිමිකර දෙනු ලැබේ:

එසේ වුව ද, මුදල් මණ්ඩලය විසින් ශ්‍රී ලංකාවෙහි
මූල්‍ය පද්ධතියෙහි ශක්‍යතාවය සහ ස්ථාවරභාවය
සැලකිල්ලට ගෙන, ජාතික ආර්ථිකයෙහි යහපත උදෙසා,
කලින් කල, මුදල් විෂයය පවරනු ලැබ ඇති
අමාත්‍යවරයාගේ එකඟත්වය ඇතිව, මහ බැංකුවේ
ප්‍රාග්ධනය රුපියල් බිලියන පනහක් නොඉක්මවන මුදල්
ප්‍රමාණයකට වැඩි කරනු ලැබිය හැකි ය.”.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2014 අංක 12 දරන විශේෂ වෙළඳ භාණ්ඩ බදු
(සංශෝධන) පනත

[සහතිකය සටහන් කළේ 2014 අප්‍රේල් මස 24 වන දින]
ආණ්ඩුවේ නියමය පරිදි මුද්‍රණය කරන ලදී.
2014 අප්‍රේල් මස 25 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක්
වශයෙන් පළ කරන ලදී.

2014 අංක 12 දරන විශේෂ වෙළඳ භාණ්ඩ බදු
(සංශෝධන) පනත
2007 අංක 48 දරන විශේෂ වෙළඳ භාණ්ඩ බදු පනත
සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2014 අංක 12 දරන විශේෂ වෙළඳ භාණ්ඩ බදු
(සංශෝධන) පනත යනුවෙන් හඳුන්වනු ලැබේ.

2. 2007 අංක 48 දරන විශේෂ වෙළඳ භාණ්ඩ බදු පනතේ
උපලේඛනය, එම උපලේඛනයේ 6 වන අයිතමයට ඉක්බිතිව ම
පහත දැක්වෙන අලුත් අයිතමය එකතු කිරීමෙන් මෙයින් සංශෝධනය
කරනු ලැබේ:—

"7. 2009 අංක 9 දරන ජාතිය ගොඩනැගීමේ බදු පනත.”.
මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2014 අංක 18 දරන ජාතික ව්‍යවසාය
සංවර්ධන අධිකාරිය (සංශෝධන) පනත

[සහතිකය සටහන් කළේ 2014 ජුනි මස 04 වන දින]
ආණ්ඩුවේ නියමය පරිදි මුද්‍රණය කරන ලදී.
2014 ජුනි මස 06 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2014 අංක 18 දරන ජාතික ව්‍යවසාය සංවර්ධන
අධිකාරිය (සංශෝධන) පනත
2006 අංක 17 දරන ජාතික ව්‍යවසාය සංවර්ධන අධිකාරිය පනත
සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2014 අංක 18 දරන ජාතික ව්‍යවසාය සංවර්ධන
අධිකාරිය (සංශෝධන) පනත යනුවෙන් හඳුන්වනු ලැබේ.

2. 2006 අංක 17 දරන ජාතික ව්‍යවසාය සංවර්ධන අධිකාරිය
පනතේ 3 වන වගන්තියේ (1) වන උපවගන්තියේ (අ) ඡේදය ඉවත්
කර ඒ වෙනුවට පහත දැක්වෙන කොටස ආදේශ කිරීමෙන් එම
වගන්තිය මෙයින් සංශෝධනය කරනු ලැබේ :—

“(අ) නිල බලයෙන් පත් වූ සාමාජිකයන් ; එනම්
(i) භාණ්ඩාගාර ලේකම් හෝ ඔහුගේ නියෝජිතයකු
(ii) අධිකාරිය පවරා ඇත්තා වූ අමාත්‍යවරයාගේ
අමාත්‍යාංශයේ ලේකම්වරයා හෝ ඔහුගේ
නියෝජිතයකු ; සහ”.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2014 අංක 26 දරන කාලාවරෝධ
(සංශෝධන) පනත

[සහතිකය සටහන් කළේ 2014 අගෝස්තු මස 08 වන දින]
ආණ්ඩුවේ නියමය පරිදි මුද්‍රණය කරන ලදී.
2014 අගෝස්තු මස 08 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන්
පළ කරන ලදී.

2014 අංක 26 දරන කාලාවරෝධ (සංශෝධන) පනත
(68 වන අධිකාරය වූ) කාලාවරෝධ ආඥාපනත සංශෝධනය
කිරීම සඳහා වූ පනතකි.

ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2014 අංක 26 දරන කාලාවරෝධ (සංශෝධන)
පනත යනුවෙන් හඳුන්වනු ලැබේ.

2. කාලාවරෝධ ආඥාපනතේ 15 වන වගන්තිය මෙයින් ඉවත්
කරනු ලබන අතර, ඒ වෙනුවට පහත දැක්වෙන වගන්තිය ආදේශ
කරනු ලැබේ:—

15. මෙහි ඇතුළත් කිසිවක්, යම් ආකාරයකින්,
(අ) රාජ්‍යයේ අන්සතු කළ හැකි හෝ අන්සතු
කළ නොහැකි අයිතිවාසිකම්වලට
බලනොපෑ යුතු ය; තව ද,

(ආ) දික්කසාදය සඳහා වන යම් නඩු කටයුත්තක
යම් නීති කෘත්‍යයන්ට හෝ යම් රජයේ
නිලධරයකුට හෝ වෙනත් තැනැත්තකුට
එරෙහිව නඩු කටයුතු ආරම්භ කළ යුතු
කාලපරිච්ඡේදය විධිමත් කිරීම සහ නිශ්චය
කිරීම සඳහා විශේෂ විධිවිධාන සලසා ඇති
හෝ මින්පසු විශේෂ විධිවිධාන සලස්වනු
ලබන හෝ යම් කරුණකට අදාළ නොවිය
යුතු ය.”.

3. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2014 අංක 37 දරන පළාත් පාලන ආයතනවල
පුරප්පාඩු පිරවීමේ (විශේෂ විධිවිධාන)
(සංශෝධන) පනත

[සහතිකය සටහන් කළේ 2014 ඔක්තෝබර් මස 23 වන දින]
ආණ්ඩුවේ නියමය පරිදි මුද්‍රණය කරන ලදී.
2014 ඔක්තෝබර් මස 24 වැනි දින ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ගැසට් පත්‍රයේ II වන කොටසේ අතිරේකයක්
වශයෙන් පළ කරන ලදී.

2014 අංක 37 දරන පළාත් පාලන ආයතනවල
පුරප්පාඩු පිරවීමේ (විශේෂ විධිවිධාන) (සංශෝධන) පනත

2013 අංක 30 දරන පළාත් පාලන ආයතනවල පුරප්පාඩු
පිරවීමේ (විශේෂ විධිවිධාන) පනත සංශෝධනය කිරීම
සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—

1. මේ පනත 2014 අංක 37 දරන පළාත් පාලන ආයතනවල
පුරප්පාඩු පිරවීමේ (විශේෂ විධිවිධාන) (සංශෝධන) පනත යනුවෙන්
හඳුන්වනු ලබන අතර, ගැසට් පත්‍රයේ පළකරනු ලබන නියමයක්
මගින් අමාත්‍යවරයා විසින් නියම කරනු ලබන යම් දිනයක සිට එය
බලාත්මක විය යුතු ය.

2. 2013 අංක 30 දරන පළාත් පාලන ආයතනවල පුරප්පාඩු
පිරවීමේ (විශේෂ විධිවිධාන) පනතේ 2 වන වගන්තියේ අතුරු විධානය
ඉවත් කිරීම මගින් එම පනත මෙයින් සංශෝධනය කරනු ලැබේ.

3. මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2014 අංක 34 දරන මහා නගර සභා
(සංශෝධන) පනත

[සහතිකය සටහන් කළේ 2014 ඔක්තෝබර් මස 23 වන දින]
ආණ්ඩුවේ නියමය පරිදි මුද්‍රණය කරන ලදී.
2014 ඔක්තෝබර් මස 24 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2014 අංක 34 දරන මහා නගර සභා (සංශෝධන) පනත
(252 වන අධිකාරය වූ) මහා නගර සභා ආඥාපනත
සංශෝධනය කිරීම සඳහා වූ පනතකි.

ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—
1. මේ පනත 2014 අංක 34 දරන මහා නගර සභා (සංශෝධන)
පනත යනුවෙන් හඳුන්වනු ලබන අතර, ගැසට් පත්‍රයේ පළකරනු
ලබන නියමයක් මගින් අමාත්‍යවරයා විසින් නියම කරනු ලබන
දිනයක සිට එය බලාත්මක විය යුතු ය.

2. (252 වන අධිකාරය වූ) මහා නගර සභා ආඥාපනතේ 215
වන වගන්තියට ඉක්බිතිව ම පහත දැක්වෙන අලුත් වගන්තිය
ඇතුළත් කරනු ලබන අතර එය එකී ආඥාපනතේ 215ආ වගන්තිය
ලෙස බලපැවැත්විය යුතු ය :—

215ආ. 2012 අංක 21 දරන පළාත් පාලන ආයතන
(විශේෂ විධිවිධාන) පනතින් සංශෝධිත පරිදි වූ
මහා නගර සභා ආඥාපනතේ 215අ වගන්තියේ අතුරු
විධානයේ විධිවිධාන පිළිවෙලින් 2012 අංක 21 දරන
පළාත් පාලන ආයතන (විශේෂ විධිවිධාන) පනත
සහ 2012 අංක 22 දරන පළාත් පාලන ආයතන
ඡන්ද විමසීම් (සංශෝධන) පනත ක්‍රියාත්මකවීමේ
දිනයට පෙරාතුව පැවැත් වූ ඡන්ද විමසීම්වල ප්‍රතිඵල
ප්‍රකාර ස්ථාපිත කරනු ලැබූ මහා නගර සභාවකට
ඉදිරිපත් කරනු ලබන යම් අයවැයකට හෝ පරිපූරක
අයවැයකට අදාළ නොවිය යුතු ය.”.

3. මෙම පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2014 අංක 36 දරන ප්‍රාදේශීය සභා
(සංශෝධන) පනත

[සහතිකය සටහන් කළේ 2014 ඔක්තෝබර් මස 23 වන දින]
ආණ්ඩුවේ නියමය පරිදි මුද්‍රණය කරන ලදී.
2014 ඔක්තෝබර් මස 24 වැනි දින ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ගැසට් පත්‍රයේ II වන කොටසේ අතිරේකයක්
වශයෙන් පළ කරන ලදී.

2014 අංක 36 දරන ප්‍රාදේශීය සභා
(සංශෝධන) පනත
1987 අංක 15 දරන ප්‍රාදේශීය සභා පනත සංශෝධනය
කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:—
1. මේ පනත 2014 අංක 36 දරන ප්‍රාදේශීය සභා (සංශෝධන)
පනත යනුවෙන් හඳුන්වනු ලබන අතර, ගැසට් පත්‍රයේ පළකරනු
ලබන නියමයක් මගින් අමාත්‍යවරයා විසින් නියම කරනු ලබන
දිනයක සිට එය බලාත්මක විය යුතු ය.

2. 1987 අංක 15 දරන ප්‍රාදේශීය සභා පනතේ 169 වන
වගන්තියට ඉක්බිතිව ම පහත දැක්වෙන අලුත් වගන්තිය මෙයින්
ඇතුළත් කරනු ලබන අතර, එය එකී පනතේ 169අ වගන්තිය ලෙස
බලපැවැත්විය යුතු ය:—

169අ. 2012 අංක 21 දරන පළාත් පාලන (විශේෂ
විධිවිධාන) පනතින් සංශෝධිත පරිදි වූ ප්‍රාදේශීය සභා
පනතේ 169 වන වගන්තියේ අතුරු විධානයේ විධිවිධාන,
පිළිවෙලින් 2012 අංක 21 දරන පළාත් පාලන ආයතන
(විශේෂ විධිවිධාන) පනත සහ 2012 අංක 22 දරන
පළාත් පාලන ආයතන ඡන්ද විමසීම් (සංශෝධන) පනත
ක්‍රියාත්මකවීමේ දිනයට පෙරාතුව පැවැත් වූ ඡන්ද
විමසීම්වල ප්‍රතිඵල ප්‍රකාර ස්ථාපිත කරනු ලැබූ ප්‍රාදේශීය
සභාවකට ඉදිරිපත් කරනු ලබන අයවැයකට හෝ
පරිපූරක අයවැයකට අදාළ නොවිය යුතු ය.”.

මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.